**ОДОБРЯВАМ:**



**ОБЯВА ЗА КОНКУРС**

**за длъжността** **“Главен експерт” отдел „Международно сътрудничество“,**

**дирекция „Летателни стандарти“ – 1 щатна бройка**

1. *Минимални изисквания, предвидени в нормативни актове за заемане на длъжността:*

*-* образование: Висше;образователно-квалификационна степен – Бакалавър

(професионална област на придобитото образование – международни отношения, икономика, право, филология;);

- професионален опит - минимум 3 години в сферата на гражданското въздухоплаване, международните отношения или

- придобит ІV младши ранг;

*2. Допълнителни умения и квалификацииa,носещи предимство на кандидатите:*

- Отлично владеене на английски език- писмено и говоримо. Владеенето на един от другите официални работни езици на ИКАО е предимство.

*3. Начин за провеждане на конкурса:*

- решаване на тест;

- интервю.

*4. Кратко описание на длъжността:*

- Да допринася за изпълнението на задълженията на ГД ГВА, произтичащи от членството на Република България в Европейския съюз и специализираните международни организации, като изготвя експертни оценки и позиции по документи и теми на ЕС, ICAO, EASA, ECAC, Eurocontrol.

- Да подпомага ГД ГВА за постигане на целите й като ННО във Функционалния блок въздушно пространство DANUBE FAB.

- Да съдейства за изпълнението на задълженията на ГД ГВА по международните договори в областта на гражданското въздухоплаване, по които Република България е страна.

*5. Основна месечна заплата:* от 620,00 лв. до 2500,00 лв. в зависимост от професионалния опит.

*6. Необходими документи, които следва да бъдат представени от кандидатите за участие в конкурса:*

- заявление за участие в конкурс по утвърден образец /Приложение № 2 към чл.17, ал.1 от Наредбата за провеждане на конкурсите за държавни служители /НПКДС/;

- декларация по чл. 17, ал. 2, т. 1 от НПКДС;

- копие от документи за придобита образователно-квалификационна степен, която се изисква за длъжността;

- копие от документи, удостоверяващи продължителността на професионалния опит;

- копие от документи, удостоверяващи придобития ранг като държавен служител (ако има такива)

- копие от други документи, свързани с изискванията за заемане на длъжността.

*7. Срок и място за подаване на документите:*

Документите за участие в конкурса следва да бъдат представени лично или чрез пълномощник в 10-дневен срок от едновременното публикуване на обявата в Регистъра по чл. 61, ал. 1 от Закона за администрацията, в специализиран сайт или портал за търсене на работа и на електронната страница на ГД ГВА на адрес: www.caa.bg, всеки работен ден от 09:00 до 17:30 часа в ГД ГВА, адрес: гр. София, ул. Дякон Игнатий № 9, ет. 4, ст. 414, телефон за допълнителна информация: 02/937 10 89.

*8. За информация:*

Списъците на допуснатите и недопуснатите до конкурса кандидати и други съобщения във връзка с конкурса да се обявяват на електронната страница на ГД ГВА на адрес: www.caa.bg.